Diari Oficial de la Generalitat Valenciana


Sumari del DOGV 3140, del 11-12-1997 (1997/12235)

Denegació devolució aval llicència d'activitat Sermade, SA.
-----------------------------------------------------------

### Dades del document

Número de DOGV
:   3140

Data del DOGV
:   11-12-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/12599


Organisme emissor
:   Ajuntament de la Vall d'Uixó

Tipus de document
:   Anunci

Denegació devolució aval llicència d'activitat Sermade, SA. [97/M12252]
  
Intentada la notificació sense que haja sigut possible practicar-la i, d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a realitzar aquesta per mitjà del present edicte.
  
Destinatari: Sermade, SA.
  
Contingut: en compliment del que disposa la legislació vigent, remet adjunt el text de l'acord, adoptat per la Comissió de Govern de l'Ajuntament, en sessió del dia 3 de novembre de 1997:
  
Denegació devolució aval llicència d'activitat Sermade, SA.
  
Vista la sol·licitut de devolució de fiança definitiva, presentada en data 24 de juliol de 1997, pel senyor Arcadio Gómez Safont, en nom i representació de la mercantil Luis Batalla, SA, referent a llicència d'activitat de Sermade, SA, per a explotació d'àrids.
  
Vist que la Comissió de Govern, en sessió del dia 5 d'octubre de 1987, va concedir a l'empresa Sermade, SA llicència per a l'exercici de l'activitat d'explotació de cantera i planta de tractament d'àrids en el polígon IV del terme municipal de la Vall d'Uixó, parcel·la 144, 145, 146, condicionada, entre altres punts, a la constitució efectiva en la caixa de la corporació municipal d'un aval per import de 1.600.000 pessetes per a garantir la restauració de la cantera, d'acord amb les memòries i plànols presentats, de forma que si en el termini d'un any des del cessament de l'activitat no s'ha realitzat correctament la restauració, l'Ajuntament farà efectiva la garantia per al compliment d'aquesta finalitat.
  
Vist que pel Decret de l'Alcaldia número 107, de 21 de setembre de 1989, es va revocar la llicència d'activitat atorgada per la Comissió de Govern, en sessió de 5 d'octubre de 1987, per incompliment de les circumstàncies que van motivar el seu atorgament.
  
Vist que la Comissió de Govern, en sessió del dia 19 de febrer de 1990, va acordar revocar el Decret número 107/1989 de l'Alcaldia, establint la plena validesa i eficàcia de la llicència sota les mateixes condicions que les indicades aleshores.
  
Vist que, en data 23 de febrer de 1990, Sermade i Luis Batalla, SA van dipositar en l'Ajuntament, conjuntament i solidàriament, mitjançant Carta de Pagament número 709, fiança definitiva referent a les obligacions derivades del compliment de la repoblació forestal de la cantera la Canyeta, per import de 1.600.000 pessetes.
  
Vist que la Comissió de Govern, en sessió del dia 3 de febrer de 1992, va acordar imposar a l'empresa Sermade, SA la sanció de retirada temporal de la llicència, sense que fins al moment s'haja autoritzat la reanudació de l'activitat.
  
Atés que, segons l'informe de l'enginyer industrial que es troba en les actuacions, durant l'explotació de la cantera s'han produït agressions al medi ambient i no s'han realitzat tasques de restauració.
  
La Comissió de Govern, per unanimitat, acorda:
  
Primer
  
Denegar la sol·licitud de devolució de fiança definitiva presentada pel senyor Arcadio Gómez Safont, en nom i representació de la mercantil Luis Batalla, SA, en base als motius indicats en l'atés únic de la part expositiva del present acord.
  
Segon
  
Concedir a l'empresa Sermade, SA un termini de sis mesos perquè retire les instal·lacions de la planta i procedisca a la restauració dels terrenys. En cas de no fer-ho, l'Ajuntament farà efectives les garanties.
  
Tercer
  
Contra el present acord, que posa fi a la via administrativa, es podrà interposar recurs contenciós administratiu davant la sala corresponent del Tribunal Superior de Justícia de la Comunitat Valenciana en el termini de dos meses, comptats des del dia següent a la recepció de la notificació d'aquest.
  
Per a la interposició del mencionat recurs contenciós administratiu serà requisit imprescindible que amb caràcter previ l'interessat comunique a aquest Ajuntament la formulació d'aquest, de conformitat amb el que estableix l'article 57 de la Llei de 27 de desembre de 1956, Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que es puga interposar qualsevol altre recurs que s'estime oportú.